62023CO0312_INF
Unionin tuomioistuimen määräys (kuudes jaosto) 27.5.2024 –Addiko Bank
(Asia C-312/23)
Ennakkoratkaisupyyntö – Unionin tuomioistuimen työjärjestyksen 99 artikla – Vastaus, joka on selvästi johdettavissa oikeuskäytännöstä – Yksilöiden suojelu henkilötietojen käsittelyssä ja näiden tietojen vapaa liikkuvuus – Asetus (EU) 2016/679 – 15 artikla – Asianomaisen henkilön oikeus saada tutustua käsiteltäviin henkilötietoihin – Oikeus saada jäljennös näistä tiedoista – Jäljennöksen käsite – Kyseisiin tietoihin pääsyä koskevan pyynnön perustelut – Tietojen käyttäminen oikeustoimiin ryhtymistä varten
1.
Luonnollisten henkilöiden suojelu henkilötietojen käsittelyssä – Asetus 2016/679 – Rekisteröidyn oikeus saada pääsy käsiteltäviin häntä koskeviin tietoihin – Jäljennöksen toimittaminen tiedoista – Jäljennöksen käsite – Alkuperäistä vastaavan ja ymmärrettävän näistä tiedoista tehtävän toisinnon antaminen rekisteröidylle – Jäljennös asiakirjojen otteista tai kokonaisista asiakirjoista taikka tietokantojen otteista, jotka sisältävät muun muassa näitä henkilötietoja – Kuuluminen kyseiseen soveltamisalaan – Edellytys
(Euroopan parlamentin ja neuvoston asetuksen N:o 2016/679 johdanto-osan 58 perustelukappale sekä 12 artiklan 1 kohta ja 15 artiklan 1 ja 3 kohta; Euroopan parlamentin ja neuvoston direktiivin 95/46 12 artiklan a alakohta)
(ks. 25–29 ja 31–33 kohta sekä tuomiolauselman 1 kohta)
2.
Luonnollisten henkilöiden suojelu henkilötietojen käsittelyssä – Asetus 2016/679 – Rekisteröidyn oikeus saada pääsy käsiteltäviin häntä koskeviin tietoihin – Oikeus saada maksutta ensimmäinen jäljennös tiedoistaan – Rekisterinpitäjän velvollisuus toimittaa tällainen jäljennös – Asetuksen johdanto-osasta seuraava rekisteröidyn velvollisuus perustella tiedonsaantipyyntönsä – Puuttuminen
(Euroopan parlamentin ja neuvoston asetuksen 2016/679 johdanto-osan 63 perustelukappaleen ensimmäinen virke 4 artiklan 2 ja 7 kohta sekä 15 artiklan 1 ja 3 kohta)
(ks. 39, 40, 43, 48, 49, 51, 52 ja määräysosan toinen kohta)
Määräysosa
1)
Luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) 27.4.2016 annetun Euroopan parlamentin ja neuvoston asetuksen (EU) 2016/679 15 artiklan 3 kohdan ensimmäistä virkettä
on tulkittava siten, että
asianomaisen henkilön oikeus saada jäljennös käsiteltävistä henkilötiedoista merkitsee, että tälle henkilölle on toimitettava tarkka ja ymmärrettävä jäljennös kaikista näistä tiedoista. Tämä oikeus edellyttää oikeutta saada täydellinen jäljennös asiakirjoista, jotka sisältävät muun muassa kyseiset tiedot, jos tällaisen jäljennöksen toimittaminen on tarpeen, jotta asianomainen henkilö voi tarkistaa, pitävätkö tiedot paikkansa ja onko ne esitetty kokonaisuudessaan ja jotta voidaan varmistaa, että ne ovat ymmärrettäviä.
2)
Asetuksen 2016/679 15 artiklan 1 ja 3 kohtaa
on tulkittava siten, että
velvollisuus toimittaa pyynnön esittäneelle asianomaiselle henkilölle jäljennös käsiteltävistä henkilötiedoistaan, kuuluu käsittelijälle myös silloin, kun pyynnön perustelut ovat ristiriidassa kyseisen asetuksen johdanto-osan 63 perustelukappaleen ensimmäisessä virkkeessä esitettyjen tarkoitusten kanssa.